ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_\_\_\_\_\_\_\_ 2016 թվականի N -Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՓԵՏՐՎԱՐԻ 11-Ի N 110-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Համաձայն «Իրավական ակտերի մասին» Հայաuտանի Հանրապետության օրենքի 70-րդ հոդվածի 5-րդ մասի **Հայաստանի Հանրապետության կառավարությունը ո ր ո շ ո ւ մ է.**

1. Հայաստանի Հանրապետությանկառավարության 2016 թվականի փետրվարի 11-ի «Հայաստանի գործարար միջավայրի բարելավման 2016 թվականի միջոցառումների ծրագրին հավանություն տալու մասին N110-Ա որոշման հավելվածի 4-րդ կետի 3-րդ ենթակետը շարադրել հետևյալ խմբագրությամբ`

«

|  |  |  |  |  |  |  |
| --- | --- | --- | --- | --- | --- | --- |
| 3) | Հայաստանի Հանրապետությունում կառուցապատման գործընթացի իրականացման ընթացակարգերը (ըստ` շինարարական օբյեկտի ռիսկայնության աստիճանի /կատեգորիայի) նկարագրող «Կառուցապատողի ուղեցույցի» ռուսերեն և անգլերեն լեզուներով թարգմանություն և ՀՀ քաղաքաշինության նախարարու­թյան էլեկտրոնային կայքում տեղադրում | Ակնկալվում է բարձրացնել հանրապետությունում կառուցապատման թույլտվությունների տրամադրման վերաբերյալ իրազեկվածությունը, ապահովել իրավական ակտերի դրույթների պարզաբանման և մատչելի տեղեկատվության տրամադրման գործընթացը | ՀՀ քաղաքա շինության նախարարություն |  | 15.12.2016թ. ֆինանսական միջոցների առկայության դեպքում | օրենքով չարգելված ֆինանսավորման աղբյուրներ |

»:

ՀՀ քաղաքաշինության նախարար Նարեկ Սարգսյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ**

**ՓԵՏՐՎԱՐԻ 11-Ի N 110-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

 **ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1.** | **Անհրաժեշտությունը** |
|  | «Հայաստանի Հանրապետության կառավարության 2016 թվականի փետրվարի 11-ի N110-Ա որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ` Նախագիծ) ընդունումը պայմանավորված է նշված որոշման հավելվածի 4-րդ կետի 3-րդ ենթակետով սահմանված կառուցապատման գործընթացի իրականացման ընթացակարգերը (ըստ` շինարարական օբյեկտի ռիսկայնության աստիճանի/կատեգորիայի) նկարագրող եռալեզու (հայերեն, ռուսերեն և անգլերեն) բուկլետի մշակման և դրա 2000 տպաքանակով հրատարակման համար անհրաժեշտ գումարի (1 700 000 ՀՀ դրամ) տրամադրումը ՀՀ 2016 թվականի պետական բյուջեով նախատեսված ՀՀ կառավարության պահուստային ֆոնդի հաշվին ոչ նպատակահարմար լինելու պատճառով (հիմք` ՀՀ ֆինանսների նախարարության 2016 թվականի հունիսի 3-ի N01.1/83-5/15682-16 գրություն):  |
| **2.** | **Ընթացիկ իրավիճակը և խնդիրները** |
|  | Ներկայումս Հայաստանի գործարար միջավայրի բարելավման 2016 թվականի միջոցառումների ծրագրի իրականացման շրջանակներում` նախարարության կողմից մշակվել և նախարարության էլեկտրոնային կայքում է տեղադրվել «Կառուցապատողի ուղեցույցը»: Այն մանրամասնում է հանրապետությունում կառուցապատման գործընթացի հաջորդական քայլերը (այդ թվում` էլեկտրոնային քաղաքաշինական թույլտվությունների տրամադրման համակարգի կիրառմամբ)՝ ըստ տարբեր բարդության օբյեկտների համար սահմանված առանձնահատկությունների, ներառելով յուրաքանչյուր ընթացա­կարգի համար պահանջվող ժամանակն ու գումարը և պարունակում հղումներ համապատասխան իրավական ակտերին:Հաշվի առնելով Բուկլետի մշակման և դրա տպագրման համար անհրաժեշտ ֆինանսական միջոցների բացակայությունը, որպես խնդրի լուծման այլընտրանքային տարբերակ, առաջարկվում է նախարարության էլեկտրոնային կայքում տեղադրել «Կառուցապատողի ուղեցույցի» նաև ռուսերեն և անգլերեն լեզուներով թարգմանված տարբերակները, ինչը հնարավորություն կստեղծի բնագավառի իրավական ակտերում (մասնավորապես` կառուցապատման գործընթացի իրականացման ընթացակարգերում) ըստ անհրաժեշտության կատարվող փոփոխությունները ժամանակին ներառել «Կառուցապատողի ուղեցույցում»: |
| **3.** | Տվյալ բնագավառում իրականացվող քաղաքականությունը |
|  | Վերը նշված հարցի համատեքստում իրականացվող քաղաքականությունն ուղղված է` բարձրաց­նելու հանրա­պետու­թյունում կառուցա­պատման թույլտվությունների տրամա­դրման վերաբերյալ իրազեկվածությունը, ապահովելու իրավական ակտերի դրույթների պարզաբանման և մատչելի տեղեկա­տվության տրա­մադրման գործընթացը: |
| 4. | **Կարգավորման նպատակը և բնույթը** |
|  | Նախագծի մշակման հիմնական նպատակն է` ապահովել 2016 թվականի փետրվարի 11-ի N110-Ա որոշման համապատասխանությունը առկա իրավիճակից բխող հանգամանքներին` նշված որոշման մեջ փոփոխություն կատարելու միջոցով: |
| **5.** | **Նախագծի մշակման գործընթացում ներգրավված ինստիտուտները և անձիք** |
|  | Նախագիծը մշակվել է ՀՀ քաղաքաշինության նախարարության կողմից: |
| **6.** | **Ակնկալվող արդյունքը** |
|  | Նախագծի ընդունմամբ ակնկալվում է «Կառուցապատողի ուղեցույցի» ռուսերեն և անգլերեն լեզուներով թարգմանված տարբերակները տեղադրել նախարարության էլեկտրոնային կայքում: |
| **7.** | **Այլ տեղեկություններ (եթե այդպիսիք առկա են) –** չկան |

ՀՀ քաղաքաշինության նախարար Նարեկ Սարգսյան

ՏԵՂԵԿԱՆՔ

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՓԵՏՐՎԱՐԻ 11-Ի N 110-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐԻ ՎՐԱ**

 **ԱԶԴԵՑՈՒԹՅԱՆ ՄԱՍԻՆ**

«Հայաստանի Հանրապետության կառավարության 2016 թվականի փետրվարի 11-ի N110-Ա որոշման մեջ փոփոխություն կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի ավելացման և նվազեցման անհրաժեշտություն չի առաջանում:

ՀՀ քաղաքաշինության նախարար Նարեկ Սարգսյան

|  |
| --- |
| ՏԵՂԵԿԱՆՔ**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ****ՓԵՏՐՎԱՐԻ 11-Ի N 110-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ** |
| **1**. | **Այլ իրավական ակտերում փոփոխությունների և/կամ լրացումների անհրաժեշտությունը.** |
|  | «Հայաստանի Հանրապետության կառավարության 2016 թվականի փետրվարի 11-ի N110-Ա որոշման մեջ փոփոխություն կատարելու մասին» ՀՀ կառավարության որոշման նախագծի ընդունմամբ պայմանավորված այլ իրավական ակտերում փոփոխության անհրաժեշտություն չի առաջանում: |
| **2.** | **Միջազգային պայմանագրերով ստանձնած պարտավորությունների հետ համապատասխանությունը.** |
|  | Համապատասխանում է: |
| **3.** | **Այլ տեղեկություններ (եթե այդպիսիք առկա են).** |
|  | — |

ՀՀ քաղաքաշինության նախարար Նարեկ Սարգսյան

|  |
| --- |
| ՏԵՂԵԿԱՆՔ**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ****ՓԵՏՐՎԱՐԻ 11-Ի N 110-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ** |
| **1.** | **Հասարակությանը նախագծի վերաբերյալ իրազեկումը.** |
|  | «Հայաստանի Հանրապետության կառավարության 2016 թվականի փետրվարի 11-ի N110-Ա որոշման մեջ փոփոխություն կատարելու մասին» ՀՀ կառավարության որոշման նախագիծը տեղադրվել է ՀՀ քաղաքաշինության նախարարության կայքում /[www.minurban.am](http://www.minurban.am)/: |
| **2.** | **Հասարակության մասնակցությունը նախագծմանը և/կամ քննարկումներին.** |
|  | — |
| **3.** | **Այլ տեղեկություններ (եթե այդպիսիք առկա են).** |
|  | — |

ՀՀ քաղաքաշինության նախարար Նարեկ Սարգսյան